પ્રજામાં આ મામલે આજે પણ રોષ હોઈ રાહત નીતિને મ્યુનિ. સત્તાવાળાઓએ આગામી નાણાકીય વર્ષ ૨૦૧૬-૧૭માં પણ ચાલુ રાખવાની ફરજ પડી હતી. રાજ્યમાં અન્ય વિસ્તારોનાં પણ જંત્રી અંગે અનેક ફરિયાદો ઉઠી હતી. હવે રાજ્ય સરકાર વર્ષ ૨૦૧૧માં જંત્રીનું મૂલ્યાંકન કરાયા બાદ તેનું પુનઃ મુલ્યાંકન કરવાની દિશામાં કવાયત હાથ ધરાઈ છે. આ માટે આજે મુખ્યમંત્રી આનંદીબહેન પટેલે મહેસુલ વિભાગના ઉચ્ચ અધિકારીઓ સાથે બેઠક યોજી હતી. જેમાં જંત્રીના પુનઃ મૂલ્યાંકન અંગેની વિસ્તૃતપણે વિચારણા હાથ ધરાઈ હતી.